open-index/open-wikipedia-markdown huggingface dataset:
Cocos2d

**Cocos2d** on avoimen lähdekoodin monialustainen ohjelmistokehys, joka on kirjoitettu C++:lla.
Cocos2d-x kuuluu Cocos2d -ohjelmistokehysperheeseen.
Sitä käytetään laajalti pelien sekä tietokoneohjelmien tekoon.

## Cocos2d-x:n tukemat alustat
### Mobiilialustat
iOS, Android, Windows Phone 8, Tizen
### Työpöytäalustat
Windows 8, Mac OS X, Linux

## Lähteet
* www.cocos2d-x.org
* cocos2d.org
Illuminati (peli)

***Illuminati: The Game of Conspiracy*** (useimmiten vain **Illuminati**) on Steve Jacksonin suunnittelema ja Steve Jackson Gamesin vuonna 1982 julkaisema Illuminatus! -trilogian inspiroima korttipeli.

## Kuvaus
Pelissä tarkoituksena on ”valloittaa maailma”. Puhelinyhtiötä hallitsevat oliot ulkoavaruudesta, ja Pentagon on vallattu. 

Pelissä on 110 korttia ja sitä voi pelata 2&ndash;8 henkilöä.

### Säännöt
Pelin alussa pelaaja aloittaa yhdellä Illuminati-kortilla, joka edustaa tämän omaa salaseuraa. Pelin aikana pelaaja yrittää vallata muiden pelaajien seurat. Pelaaja voittaa pelin täytettyään jonkin tavoitteistaan; jokaisen pelaajan tavoite on vallata riittävän monta muuta seuraa; tämän lisäksi pelaaja voi voittaa täyttämällä *erityisen tavoitteen*, joka on erilainen jokaisella pelaajalla.

## Vastaanotto
Pelistä tuli suosittu pian sen julkaisun jälkeen, ja siitä on muodostunut klassikko.

## Lähteet
Urajärvi (täsmennyssivu)

**Urajärvi** tarkoittaa seuraavia:

* Urajärvi, kylä Asikkalassa
* Urajärven kartano, kartano Asikkalassa
* Urajärvi, järvi Asikkalassa
* Urajärvi, järvi Iitissä
Badland

**Badland** on suomalaisen Frogmindin kehittämä mobiilipeli, joka julkaistiin vuonna 2013 iOS:lle ja Androidille sekä myöhemmin muille mobiilialustoille. Pelin ″Game of the Year Edition″ -versio on saatavilla useille eri alustoille. Vuoden 2015 joulukuussa pelille julkaistiin jatko-osa, *[[Badland 2]]*, iOS:ille. 

## Vastaanotto

*Badland* on saanut Applen ″iPad Game of the Year award 2013″- ja ″Apple Design award 2013″ -palkinnot.

Peli on voittanut Satellite Awards palkinnon kategoriassa *Outstanding Mobile Game*.

## Lähteet

## Aiheesta muualla
* 
* http://dome.fi/pelit/ajankohtaista/suomiseikkailu-badland-voitti-pelitapahtumassa-tuplasti-kultaa 
* http://www.mtv.com/news/2466118/frogmind-badland-local-multiplayer/  
* Viralliset kotisivut
Kööpenhaminan suurmoskeija

**Kööpenhaminan suurmoskeija** () tai kotikatunsa mukaan *Rovsingsgaden moskeija* (), viralliselta nimeltään **Hamad Bin Khalifa Civilisation Center**, on Kööpenhaminan Ydre Nørrebron kaupunginosassa sijaitseva moskeija ja islamilainen kulttuurikeskus, joka avattiin 19. kesäkuuta 2014. Sen suunnittelija oli arkkitehti Metin Aydin työryhmineen.

Kööpenhaminan suurmoskeija on sunnijärjestö Dansk Islamisk Rådin rakennuttama. Qatarin emiiri lahjoitti 150 miljoonaa Tanskan kruunua rakennushankkeeseen, ja rakennuskokonaisuus onkin nimetty lahjoittajansa mukaan. Moskeija oli valmistuessaan Skandinavian (ja Fennoskandian) suurin moskeija ja Tanskan toinen moskeija pienen *Nusrat Djahanin moskeijan* (1967) jälkeen. Rakennuskokonaisuus pitää moskeijan lisäksi sisällään luokkahuoneita, ravintolan, elokuvateatterin ja lastenhoidon tiloja.

Kööpenhaminaan on äskettäin avattu toinenkin moskeija. Lokakuussa 2015 toimintansa aloitti, šiiataustainen *[[Imaami Alin moskeija (Tanska)|Imaami Alin moskeija]]*.

## Lähteet

## Aiheesta muualla

*Dansk Islamisk Råd   (disr.info)
*Suhteita Bahrainiin on rakennettu huolellisesti (31.7.2015)  (hs.fi)
Paavo Uronen

**Paavo Uronen** (s. 16. lokakuuta 1938 Viipurin maalaiskunta) on tekniikan tutkija, professori ja rehtori.

Uronen valmistui Teknillisestä korkeakoulusta diplomi-insinööriksi 1961 sekä Oulun yliopistosta filosofian kandidaatiksi 1966, tekniikan lisensiaatiksi 1970 ja tekniikan tohtoriksi 1971.

Hän oli Oulun yliopiston prosessitekniikan virkaatekevä professori 1969–1973 ja professori 1973–1988. Hän oli myös teknillisen tiedekunnan varadekaani 1974–1976, dekaani 1976–1978 ja 1985–1987 sekä Oulun yliopiston I vararehtori 1987–1988. Tämän jälkeen hänestä tuli Teknillisen korkeakoulun prosessien ohjauksen ja hallinnan professori vuosina 1988–2003, korkeakoulun vararehtori 1991–1994 ja rehtori 1994–2003. Hän jäi eläkkeelle 2003.

Uronen tutki teollisuusprosessien automaatiota, malleja ja optimointia, etenkin puunjalostusteollisuudessa, metallurgiassa ja kemianteollisuudessa.

Urosen veli oli kansliapäällikkö Reino Uronen.

Professori Uronen on ollut Academia Europæan jäsen vuodesta 1999. Hän on myös  Teknillisten tieteiden akatemian jäsen.

## Lähteet
Urrila

**Urrila** on seuraavien suomalaisten henkilöiden sukunimi:

* Irma Urrila (s. 1943), oopperalaulaja
* Matti Urrila (s. 1941), markkinoinnin emeritusprofessori ja huippu-urheiluvalmennuksen asiantuntija
* Penna Urrila (s. 1976), ekonomisti
* Tuula Urrila (s. 1975), koripalloilija
* Werner Fritjof Urrila (1885–1951), kauppias, yrittäjä ja yritysjohtaja, kauppaneuvos
Uusimäki

**Uusimäki** on muun muassa seuraavien suomalaisten sukunimi:

* Asko Uusimäki (s. 1965), kestävyysjuoksija
* Eeropekka Uusimäki (s. 1989), korkeushyppääjä
* Hilla Uusimäki (s. 1996), yleisurheilija
* Inari Uusimäki, radio- ja televisiotoimittaja
* Leo Uusimäki (s. 1998), kymmenottelija
* Tuomas Uusimäki (s. 1977), jalkapalloilija
* Veikko Uusimäki (1932–2008), näyttelijä
Eino Tuompo (arkkitehti)

**Eino Erkki Johannes Tuompo** (23. syyskuuta 1917 Alatornio – 15. lokakuuta 2012 Helsinki) oli suomalainen arkkitehti.

Tuompo kirjoitti ylioppilaaksi Turun suomalaisesta yhteiskoulusta vuonna 1934 ja valmistui arkkitehdiksi Helsingin Teknillisestä korkeakoulusta vuonna 1941. Hän osallistui nuorena talvi- ja jatkosotaan ja yleni luutnantiksi. Jatkosodan loppuvaiheessa hän oli Viipurin jälleenrakennustoimiston arkkitehtina. Sodan jälkeen Tuompo työskenteli aluksi arkkitehtina Yrjö Lindegrenin arkkitehtitoimistossa 1945–1946. Vuosina 1946–1949 hän oli Tukholmassa Ruotsissa asunto-osuuskunta Hyresgästernas Sparkasse och Byggnadsföreningin (HSB) palveluksessa osastoarkkitehtina, ja sai suunnitella asuinalueita Tukholmaan sekä asemakaavaluonnoksia muualle Ruotsiin. Ruotsin-vuosiensa jälkeen hän täydensi opintojaan Massachusetts Institute of Technologyssa (MIT) Bostonissa Yhdysvalloissa, jonka erikoiskurssilta valmistui 1949. Suomeen palattuaan Tuompo toimi 1950–1954 Kulutusosuuskuntien Keskusliiton (KK) asunto-osaston teknillisenä johtajana. Vuonna 1955 hän perusti oman arkkitehtitoimiston, joka toimi vuoteen 1992. Hän oli myös *[[Arkkitehti (lehti)|Arkkitehti]]*-lehden toimittaja 1950–1952.

Tuompo sai useita palkintoja arkkitehtikilpailuissa, sekä avoimissa että kutsukilpailuissa. Hän suunnitteli Helsinkiin muun muassa Autotalon (1958) yhdessä Veli Valorinnan kanssa, Pelastusarmeijan talon Punavuoressa (1968), Neuvostoliiton (nyk. Venäjän) kaupallisen edustuston talon Tehtaankadulla (1972), asuin-, liike- ja toimistotalon Asemapäällikönhovin Pasilassa (1976), Merikampin korttelin (1981), Pohjola-yhtiöiden rakennuttaman Kultareunan asuinalueen Etelä-Haagassa, Gunillankujan asuintalot Laajasalossa ja Takaniityntien alueen talot Malmilla. Muualle Suomeen hän suunnitteli muun muassa KK:n palveluksessa 1950-luvun alussa yhdessä Mauri Karkulahden kanssa niin sanotut Hakatornit Lahden Fellmaninpuiston viereen ja vuonna 1966 niin sanotun Pohjolatalon Kotkan keskustaan. Mikkeliin rakennettu Tuukkalan sairaala oli Tuompon suunnittelema. Tuompo suunnitteli myös yhdessä Veikko Larkaksen, Pauli Salomaan ja Esko Suhosen kanssa vuonna 1951 Helsingin Lauttasaareen rivitalon, johon kaikki arkkitehdit muuttivat asumaan.

## Lähteet
Paavo Uusitalo

**Paavo Artturi Uusitalo** (12. heinäkuuta 1939 Oulu – 2. huhtikuuta 2016 Helsinki) oli suomalainen sosiologi ja professori. Hän oli Helsingin yliopiston sosiologian dosentti vuodesta 1972 ja oikeussosiologian henkilökohtainen ylimääräinen professori vuosina 1984–2004.

Uusitalon väitöskirja *Rangaistus rikollisuuden säätelyssä* (1966) edusti 1960-luvun uudistuspyrkimyksiä; hän kannatti K. J. Långin kriminaalipolitiikkaa. Uusitalo tutki oikeussosiologian lisäksi myös yhteiskuntasuunnittelua.

Uusitalo oli myös Tampereen yliopiston sosiologian professori vuosina 1975–1978 ja eläkkeelle jäätyään Puolassa Nikolaus Kopernikus -yliopistossa vieraileva sosiologian professori (2004–2008).

Uusitalo kuului pohjoismaisen yhteistyön kannattajiin, ja hän oli varhainen kansalaisaktivisti, joka osallistui muun muassa Alattionjoen mielenosoituksiin 1980-luvun alussa.

## Lähteet

## Aiheesta muualla
* Paavo Uusitalon muistokirjoitus ''Helsingin Sanomissa''.
Uranienborg (observatorio)

**Uranienborg** on Tyko Brahen rakennuttama tähtitorni Ruotsille kuuluvassa Juutinrauman Venin saaressa. Sen vieressä on pienempi, maanalainen observatorio Stjärneborg.

## Lähteet
Manor Racing

**Manor Grand Prix Racing Limited** (kutsutaan nimellä **Manor Racing**, kaudella 2015 **Manor Marussia F1 Team**) oli brittiläinen Formula 1 -talli.

Talli toimi Formula 1 -sarjassa kaudella 2010 nimellä Virgin Racing, kaudella 2011 nimellä Marussia Virgin Racing ja kausina 2012–2014 nimellä Marussia F1 Team.

## Historia
### Ennen Manoria
Vuonna 2009 Manor ilmoitti osallistuvansa Formula 1 -sarjaan kaudeksi 2010. Talli nimettiin Virginiksi pääsponsorin mukaan. Vuonna 2011 talli sai uuden tukijan, venäläisen urheiluautovalmistajan Marussia Motorsin, joka muutti nimensä Marussia Virgin Racingiksi. Vuonna 2012 tallin nimeksi muuttui Marussia F1 Team. Vuonna 2014 talli ajautui kesken kauden talousvaikeuksiin ja joutui vetäytymään kauden kolmesta viimeisestä osakilpailusta. Myöhemmin talli ajautui konkurssiin ja lopetti toimintansa.

### Kausi 2015
Vuonna 2015 Manor ryhtyi rakentamaan Marussian raunioille uutta autoa ja yritti saada osallistumislupaa kaudelle 2015 nimellä Manor Marussia F1 Team. Myöhemmin talli hyväksyttiin mukaan alkavalle kaudelle ja talli ajoi koko kauden saavuttamatta pisteitä.

### Kausi 2016
Kaudelle 2016 talli vaihtoi nimekseen Manor Racing. Tallin kilpakuljettajina ajoivat tulokkaat saksalainen Pascal Wehrlein ja indonesialainen Rio Haryanto. Talli saavutti ensimmäisen MM-pisteensä Itävallan GP:stä, jossa Wehrlein sijoittui kymmenenneksi. Belgian GP:stä lähtien Haryanton korvasi ranskalainen Esteban Ocon. Tallin pistesaaliiksi koko kaudelta jäi yksi piste, jolla se jäi sarjan viimeiseksi. Kauden jälkeen tammikuussa 2017 talli joutui selvitystilaan ja talli joutui lopettamaan toimintansa tammikuussa 2017, kun lisärahoitusta sille ei löytynyt.

## Tulokset kilpailuittain

† = keskeytys, ajoi yli 90 % kilpailusta.

## Henkilökunta

## Sponsorit

* Airbnb (2015–2016)
* Flex-Box (2015)
* Clifford Thames (2015)
* Centro Castellano (2015)
* Daffy's Gin (2016)
* Pertamina	(2016)
* Pirelli (2016)
* Rebellion Timepieces (2016)
* Rescale (2016)
* Shazam (2016)

## Huomioita

## Lähteet

## Aiheesta muualla
*Virallinen sivusto
Dunam

**Dunam** (, verbistä ** ’kääntyä’) on Osmanien valtakunnassa käytetty pinta-alamitta, joka alun perin vastasi päivässä kynnettävää peltoalaa (vrt. auranala). Mittaa käytetään yhä Etu-Aasiassa.

Dunamin suuruus on vaihdellut: niin kutsuttu perinteinen dunam on ollut Turkissa, Syyriassa ja Libanonissa noin 919&nbsp;m2, Syyriassa paikoin myös 800&nbsp;m2 ja joissakin entisen Jugoslavian osissa 700&nbsp;m2. Pohjois-Kyproksessa dunam on noin 1337,8&nbsp;m2 eli 14&nbsp;400 neliöjaardia. Israelissa ja Palestiinassa käytettävä metrinen dunam on 1000&nbsp;m2 eli kymmenen aaria.
Arménoi

**Arménoi** (; transl. myös *Arméni*) tai **Arméni** (Αρμένη) voi viitata seuraaviin paikkoihin Kreikassa:

* Arménoi, kylä, Apokóronaksen kunnan kunnallisyksikkö ja entinen kunta Chanián alueyksikössä Kreetan alueella
* Arménoi, kylä Réthymnon kunnassa, Réthymnon alueyksikössä Kreetan alueella
* Arménoin minolainen hautausmaa, minolaisen hautausmaan arkeologinen kohde lähellä Réthymnon Arménoin kylää Kreetalla
* Órmos Arménis eli Arméni, kylä ja satama Thíran saarella Santorínin saariryhmässä Etelä-Egean saarten alueella
Arménoi (Chaniá)

**Arménoi** (; myös *Arméni*) on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Αρμενών, *Dimotikí Enótita Arménon*) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3&nbsp;255 ja varsinaisen Arménoin kylän väkiluku 345 (vuonna 2011).

Arménoin kunnallisyksikkö käsittää Apokóronaksen kunnan länsiosan. Sen suurin asutus on Kalývesin kylä, joka sijaitsee Kreetan pohjoisrannikolla. Arménoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Así Gonián, Fresin, Georgioúpolin, Kryonerídan ja Vámoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Arménoin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Kolymvári

**Kolymvári** (; myös *Kolimvári*, *Kolimbári*) on Kreikan kylä sekä samanniminen Plataniáksen kunnan kunnallisyksikkö (Δημοτική Ενότητα Κολυμβαρίου, *Dimotikí Enótita Kolymvaríou*) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 4&nbsp;457 ja varsinaisen Kolymvárin kylän väkiluku 1&nbsp;088 (vuonna 2011).

Kolymvárin kylä sijaitsee Kreetan pohjoisrannikolla noin 20 kilometriä länteen Chanián kaupungista. Kolymvárin kunnallisyksikkö käsittää muun muassa koko Rodopóksen niemimaan. Alueen nähtävyyksiin kuuluvat muun muassa Gonián luostari sekä antiikin aikaisen Diktynnan temppelin paikka.

Kolymvári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Mousoúroin ja Voukoliéen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kolymvárin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Auranala

**Auranala** ( ”*Jugerumiksi* kutsuttiin sellaista peltoalaa, jonka yksi härkäpari pystyi kyntämään päivässä, aktukseksi taas sitä kyntöauran vetomatkaa, joka häriltä voitiin yhdellä kertaa kohtuullisesti vaatia: tämän matkan pituus oli 120 jalkaa, ja sen kaksinkertainen määrä oli sama kuin *jugerumin* pituus.”

## Katso myös
* Dunam
* Tynnyrinala

## Lähteet
Mousoúroi

**Mousoúroi** (; transl. myös *Mousoúri*; virallisesti Δημοτική Ενότητα Μουσούρων, *Dimotikí Enótita Mousoúron*) on yksi Plataniáksen kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 4&nbsp;026 (vuonna 2011).

Mousoúroin kunnallisyksikkö käsittää Plataniáksen kunnan eteläosan. Siihen kuuluu muun muassa Lefká Óri -vuoristoa sekä Omalóksen ylätasangon aluetta. Mousoúroi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Kolymvárin ja Voukoliéen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Mousoúroin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Inachóri

**Inachóri** () tai *Innachóri* (Ινναχώρι; myös transl. *Inahóri*, *Innahóri*; virallisesti Δημοτική Ενότητα Ιναχωρίου, *Dimotikí Enótita Inachoríou*) on yksi Kíssamoksen kunnan kunnallisyksiköistä ja entinen itsenäinen Kreikan kunta. Se sijaitsee Chanián alueyksikössä Kreetan alueella. Kunnallisyksikön väkiluku on 912 (vuonna 2011).

Inachórin kunnallisyksikkö sijaitsee Kreetan saaren länsirannikolla ja käsittää Kíssamoksen kunnan eteläosan. Sen suurin asutus on Éloksen kylä. Seudun tunnetuimmat nähtävyydet ovat Elafonísin saari ja ranta-alue sekä Chrysoskalítissan luostari.

Inachóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kíssamoksen kuntaan yhdessä Mýthimnan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Inachórin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Andraž Pograjc

**Andraž Pograjc** (s. 26. syyskuuta 1991 Trbovlje) on slovenialainen mäkihyppääjä. Pograjc edustaa SK Zagorje -seuraa.

Pograjc debytoi maailmancupissa maaliskuussa 2013 Lahden suurmäen kilpailussa sijoittuen sijalle 30. Näin ollen hän saavutti heti ensimmäisen maailmancupin pisteensä. Samassa kuussa Pograjc oli mukana voittamassa Planican lentomäen joukkuekilpailua Peter Prevcin, Jurij Tepesin ja Robert Kranjecin kanssa. Pograjcin paras sijoitus maailmancupissa on 24. tila seuraavalta päivältä Planican lentomäkikisasta. 

Continental Cupissa Pograjc on saavuttanut kaksi osakilpailuvoittoa.

## Lähteet
Vámos

**Vámos** () on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Βάμου, *Dimotikí Enótita Vámou*) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3&nbsp;388 ja varsinaisen Vámoksen kylän väkiluku 706 (vuonna 2011).

Vámoksen kylä sijaitsee Chanián ja Réthymnon kaupunkien puolessa välissä lähellä Kreetan pohjoisrannikkoa. Etäisyys Chaniáan on noin 25 kilometriä ja Réthymnoon noin 33 kilometriä. Kylän rakennuskannassa yhdistyvät perinteinen ja uusklassinen arkkitehtuuri, ja kylä on nykyisin suojelukohde. Vámoksen kunnallisyksikkö käsittää Apokóronaksen kunnan pohjoisosan, mukaan lukien Drápanoksen niemen. Kylän lähellä sijaitsee Karýdin Pyhän Georgioksen luostari.

Vámos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Así Gonián, Fresin, Georgioúpolin ja Kryonerídan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Vámoksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Voukoliés

**Voukoliés** (, ) on Kreikan kylä sekä samanniminen Plataniáksen kunnan kunnallisyksikkö (Δημοτική Ενότητα Βουκολίων, *Dimotikí Enótita Voukolíon*) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3&nbsp;116 ja varsinaisen Voukoliésin kylän väkiluku 733 (vuonna 2011).

Voukoliésin kylä sijaitsee Kreetan saaren länsiosassa Tavronítis-joen länsirannalla, noin 27 kilometriä Chanián kaupungista länsilounaaseen. Se on rakennettu noin 110 metrin korkeuteen. Voukoliésin nimi viittaa paimeniin. Kylän nähtävyyksiin kuuluu muun muassa bysanttilaisaikainen, 1200-luvulla rakennettu Pyhän Konstantinoksen (*Ágios Konstantínos*) kirkko. Voukoliésin kunnallisyksikkö käsittää Plataniáksen kunnan lounaisosan. Etelässä sen alue ulottuu Lefká Óri -vuorille.

Voukoliés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Kolymvárin ja Mousoúroin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Voukoliésin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Pentti Uusivirta

**Pentti Lauri Jalmari Uusivirta** (16. toukokuuta 1923 Helsinki – 25. lokakuuta 1993 Helsinki) oli suomalainen ministeri, pankinjohtaja ja diplomaatti. Hänelle myönnettiin vuonna 1970 arvonimi erikoislähettiläs ja täysivaltainen ministeri. Hän oli Suomen ulkoministeriön palveluksessa 1950–1973, ensin eri tehtävissä muun muassa lähetystöissä ja vuodesta 1969 kauppapoliittisen osaston osastopäällikkönä. 1974–1990 hän oli Suomen Pankin johtokunnan jäsen.

## Lähteet
Kromioksidi

Alkuaineen kromi oksideja ovat ainakin:
* Kromi(II)oksidi (CrO)
* Dikromitrioksidi (Cr2O3) eli kromi(III)oksidi
* Kromidioksidi (CrO2) eli kromi(IV)oksidi
* Kromitrioksidi (CrO3) eli kromi(VI)oksidi
* Kromi(VI)peroksidi (CrO5)
Uusivirta

**Uusivirta** (alkujaan käännös nimestä Nyström) on muun muassa seuraavien suomalaisten sukunimi:

* Anni Uusivirta (s. 1986), missi, malli ja juontaja
* Juha Uusivirta, Haapajärven kaupunginjohtaja
* Lasse Uusivirta (s. 1989), jääkiekkoilija
* Matti Uusivirta (s. 1985), jääkiekkoilija
* Mauno Uusivirta (s. 1948), kilpapyöräilijä
* Olavi Uusivirta (s. 1983), muusikko
* Pentti Uusivirta (1923–1993), pankinjohtaja ja diplomaatti
* Tarmo Uusivirta (1957–1999), nyrkkeilijä
Edward Kasner

**Edward Kasner** (2. huhtikuuta 1878–7. tammikuuta 1955) oli yhdysvaltalainen matemaatikko. Kasner sai ensimmäisenä juutalaisena yliopistoviran Columbian yliopiston luonnontieteellistä tiedekunnasta. Matematiikan laitoksen professuurin hän sai vuonna 1910. Kasnerin tutkimusintresseihin kuului pääasiassa differentiaaligeometria, ja hän on tunnettu muun muassa termin "googol" luomisesta.

## Googol ja googolplex
Matemaatikkona Kasner halusi herättää lapsissa motivaatiota lukuja ja lukujärjestelmiä kohtaan. Kasnerin pedagoginen oivallus oli luoda termi "google" kuvaamaan erittäin suurta  lukua: lukua, jonka perässä on sata nollaa. Vuonna 1920 Edward Kasnerin 9-vuotias veljenpoika, Milton Sirotta, keksi termin "googol", joka on 10100, jonka jälkeen hän ehdotti laajempaa termiä googolplex, joka olisi "one, followed by writing zeroes until you get tired" eli yksi, jota seuraa niin monta nollaa kuin väsymykseen asti jaksaa kirjoittaa. Kasner päätti omaksua muodollisemman määritelmän, koska: "different people get tired at different times and it would never do to have Carnera be a better mathematician than Dr. Einstein, simply because he had more endurance and could write for longer" (eri ihmiset väsyvät eri aikoihin, eikä kävisi päinsä, että Carnera on parempi matemaatikko kuin Einstein vain koska hän jaksaa kirjoittaa pidempään). Sen vuoksi se standardoitiin lukuun 10100.

## Lähteet
Sinun vuorosi loistaa

**Sinun vuorosi loistaa** on Juha Tapion kymmenes studioalbumi, joka julkaistiin 9. lokakuuta 2015. Albumi on parhaimmillaan ollut Suomen virallisen albumilistan ensimmäisellä sijalla.. Albumin kappaleista singleinä julkaistiin "Sinun vuorosi loistaa" ja "Eläköön".

## Kappaleet
Kaikki kappaleet säveltänyt ja sanoittanut Juha Tapio, ellei toisin mainittu.

#
#
#
#
#
#
#
#
#
#

## Arvostelut
* Lupaus.net: 

## Lähteet

## Aiheesta muualla
* ''Sinun vuorosi loistaa'' discogs.com -sivustolla
Trbovlje

**Trbovlje** on teollisuuskaupunki Sloveniassa Savajoen varrella. Kaupungin väkiluku oli vuoden 2020 arvion mukaan 13&nbsp;822. Kaupungin hiilivoimalan savupiippu on Euroopan korkein. Se on 360 metriä korkea.

## Lähteet
Pokémon: Black and White

**Pokémon: Black and White** on länsimaissa ''Pokémon''-animesarjan neljästoista tuotantokausi sekä Japanissa *Best Wishes!* -sarjan ensimmäinen kausi.

Kauden kaksi ensimmäistä jaksoa näytettiin esimakuna jo keväällä, ensimmäinen jakso 22. huhtikuuta ja toinen 25. huhtikuuta 2011. Varsinaisesti kausi alkoi Suomessa 13. elokuuta 2011 jaksolla *Zekromin varjossa* ja päättyi 26. toukokuuta 2012 jaksoon *Taistelu maanalaisesta*.

Yhdysvalloissa kausi alkoi Cartoon Networkilla 12. helmikuuta 2011 jaksolla *In the Shadow of Zekrom!*. Tuotantokausi käsitti 48 jaksoa ja päättyi jaksoon *Battle for the Underground!* 7. tammikuuta 2012.

## Jaksot

### Huomiot

## Äänirooleissa
### Japaninkieliset äänet

### Englanninkieliset äänet

Tunnuslaulun esittävät Erin Bowman ja Joe Philips.

### Suomenkieliset äänet

Tunnuslaulun esittävät Antti Matikainen ja Raili Raitala.
Shane Malcolm

**Shane Malcolm** (s. 13. lokakuuta 1991 Sunrise, Florida, Yhdysvallat) on guamilainen jalkapalloilija. Pelipaikaltaan hän on hyökkäävä keskikenttäpelaaja.

Malcolm on edustanut Yhdysvalloissa yliopistojoukkue High Point Panthersia sekä neljännellä sarjatasolla Fort Lauderdale Schulz Academyä, Reading Unitedia, Carolina Dynamoa ja Kitsap Pumasia. Lisäksi hän on edustanut Australian toiseksi korkeimmalla sarjatasolla pelaavaa Stirling Lionsia.

Malcolm on pelannut Guamin jalkapallomaajoukkueessa vuodesta 2014 lähtien.

## Lähteet
The Album (täsmennyssivu)

**The Album** voi tarkoittaa ainakin seuraavia asioita:

* *[[The Album]]*, ruotsalaisen ABBA-yhtyeen albumi (1977)
* *[[The Album (Blackpinkin albumi)|The Album]]*, eteläkorealaisen Blackpink-yhtyeen albumi (2020)
* *[[The Album (Caravanin albumi)|The Album]]*, englantilaisen Caravan-yhtyeen albumi (1980)
* *[[The Album (Mantronixin albumi)|The Album]]*, yhdysvaltalaisen Mantronix-yhtyeen albumi (1985)
* *[[The Album (Cliff Richardin albumi)|The Album]]*, brittiläisen laulajan Cliff Richardin albumi (1993)
* *[[The Album (Haddawayn albumi)|The Album]]*, trinidadilais-saksalaisen Haddawayn albumi (1993)
* *[[The Album (Hello Sailorin albumi)|The Album]]*, uusiseelantilaisen Hello Sailor -yhtyeen albumi (1994)
* *[[The Album (The Firmin albumi)|The Album]]*, yhdysvaltalaisen The Firm -yhtyeen albumi (1997)
* *[[The Album (Shane Richien albumi)|The Album]]*, englantilaisen näyttelijä-laulajan Shane Richien albumi (1997)
* *[[The Album (Terror Squadin albumi)|The Album]]*, yhdysvaltalaisen Terror Squad -yhtyeen albumi (1999)
* *[[The Album (Dj Shahin albumi)|The Album]]*, saksalaisen Dj Shahin albumi (2000)
* *[[The Album (Lil Robin albumi)|The Album]]*, yhdysvaltalaisen Lil Rob -räppärin albumi (2003)
* *[[The Album (The Federationin albumi)|The Album]]*, yhdysvaltalaisen The Federation -yhtyeen albumi (2004)
* *[[The Album (Jeckyll & Hyden albumi)|The Album]]*, alankomaalaisen Jeckyll & Hyde -dueton albumi (2007)
* *[[The Album (Daniel Schuhmacherin albumi)|The Album]]*, saksalaisen laulajan Daniel Schuhmacherin albumi (2009)
Grito de Dolores

El **Grito de Dolores** ("Doloresin kutsuhuuto") tarkoittaa tapahtumaa, josta Meksikon itsenäisyyssodan katsotaan alkaneen 16.9. 1810. Tuolloin Miguel Hidalgo ja muut Meksikon itsenäisyysmieliset päättivät nousta kapinaan Espanjan imperiumia vastaan, kun Napoleon Bonaparten veli Joseph Bonaparte oli asetettu valtaan. 

Hidalgo ryntäsi Doloresin kirkkoon 16.9.1810, jossa hän soitti kirkonkelloja ja kutsui seurakuntalaiset aseisiin. Hidalgo vetosi erityisesti intiaaneihin ja mestitseihin kutsuen heitä kapinaan espanjalaista riistoa vastaan. Hän määräsi Doloresin espanjalaisasukkaat pidätettäviksi. Kapinasta tuli verinen hallitsemattomien joukkojen hyökätessä espanjalaisia vastaan. Kapina laajeni lopulta sodaksi Espanjaa vastaan, jonka lopputuloksena Meksiko itsenäistyi. 16.9 vakiintui sittemmin Meksikon itsenäisyyspäiväksi. Hidalgon itsenäisyysjulistusta muistellaan Meksikossa joka vuosi 15.9. maan presidentin soittaessa kelloja ja muistellen itsenäisyyssodassa kuolleita.

## Lähteet
Malcolm Rifkind

**Malcolm Rifkind** (s. 1946) on brittiläinen eri konservatiivisissa hallituksissa työskennellyt poliitikko ja lakimies, toiminut myös asianajajana. Hän oli ulkoministeri vuosina 1995–1997. Sitä ennen hän oli vuodesta 1979 ollut muissa ministerinviroissa, mm. Skotlannin-ministerinä sekä liikenne- ja puolustusministerinä.

## Lähteet
Kirjotöyhtöhaukka

**Kirjotöyhtöhaukka** (*Aviceda leuphotes*) on haukkojen heimoon kuuluva päiväpetolintu. Sen esiintymisaluetta ovat Bangladesh, Bhutan, Kambodža, Kiina, Intia, Indonesia, Laos, Malesia, Myanmar, Nepal, Singapore, Sri Lanka, Thaimaa ja Vietnam.

Kannan suuruudeksi on arvioitu alle 10&nbsp;000 yksilöä. Kanta on pienemässä elinalueiden tuhoutumisen vuoksi, mutta lajia pidetään silti yhä elinvoimaisena. Suurin uhkä on metsien hävittäminen.

Se pesii metsissä jopa 1&nbsp;500 metrin korkeuteen saakka, lisäksi sitä esiintyy viljelmillä ja puutarhoissa.

Kirjotöyhtöhaukka on pieni ja värikäs petolintu. Sen pituus on 30–35&nbsp;cm, siipienväli 66–80&nbsp;cm, ja se painaa 168–224 grammaa. Alhaalta katsoen sen tunnistamisessa ei juuri voi erehtyä ylärinnan ja kuvioinnin ansiosta. .

## Lähteet
Henry Howard Surrey

**Henry Howard Surrey** (1518–1547) oli englantilainen lyyrinen runoilija, sotapäällikkö ja jaarli. Hän joutui nuorena sotilasuralle. Vuonna 1544 Surrey johti Englannin armeijaa sotamarsalkkana Boulognen retkellä. Surrey kirjoitti italialaisvaikutteista eroottista lyriikkaa ja toi maansa runouteen sonetin ja silosäkeen. Viimeksi mainittua hän käytti ainakin tekemässään Aeneiden laulujen käännöksessä. Hänen sulokkaat sonettinsa ennakoivat englantilaista renessanssia. Surreyn isä oli Thomas Howard Surrey. Henry Howard Surrey mestattiin syyttömänä valtionpetoksesta.

## Lähteet
HMS Neptune (1757)

**HMS Neptune** oli Britannian Kuninkaallisen laivaston vuonna 1756 vesillelaskettu Neptune-luokan 90-tykkinen toisen luokan linjalaiva.

## Valmistus
Alus tilattiin 12. heinäkuuta 1750 Portsmouthin telakalta, missä  köli laskettiin 20. heinäkuuta 1750. Alus laskettiin vesille 8. joulukuuta 1756 ja valmistui 2. huhtikuuta 1757. Aluksen valmistuskustannukset olivat 39&nbsp;692 puntaa ja 11,5 pennyä sisältäen varustamisen ja muutostyöt. Alus laskettiin uudelleen vesille 17. heinäkuuta 1757.

## Palvelus
Alus otettiin palvelukseen marraskuussa 1756 päällikkönään Michael Everett. Alus oli vuonna 1757 vara-amiraali Sir Charles Knowlesin lippulaivana päällikkönään James Galbraight. Se osallistui Ile d'Aixin taisteluun 23. syyskuuta.

Alus siirrettiin tammikuussa 1777 reserviin Portsmouthissa ja muutettiin proomuksi heinäkuussa 1784. Alus oli vastaanottoaluksena vuodesta 1802 ja romutettiin lokakuussa 1816 Portsmouthissa.

## Lähteet
*

### Viitteet
HMS Union (1756)

**HMS Union** oli Britannian Kuninkaallisen laivaston vuonna 1756 vesillelaskettu Neptune-luokan 90-tykkinen toisen luokan linjalaiva.

## Valmistus
Alus tilattiin 12. heinäkuuta 1750 Chathamin telakalta, missä köli laskettiin 5. kesäkuuta 1751. Alus laskettiin vesille 25. syyskuuta 1756 ja valmistui 21. tammikuuta 1757. Aluksen valmistuskustannukset olivat 52&nbsp;157 puntaa 7 shillinkiä ja 8 pennyä sisältäen varustamisen.

## Palvelus
Alus otettiin palvelukseen amiraali Thomas Smithin lippulaivana syyskuussa 1756 päällikkönään James Galbraith.

Alus muutettiin vastaanotti alukseksi 6. helmikuuta 1802 ja samalla se nimettiin *HMS Sussex'ksi*. Alus siirrettiin reserviin maaliskuussa 1816 ja se romutettiin lokakuussa Chathamissa.

## Lähteet
*

### Viitteet
HMS Cambridge (1755)

**HMS Cambridge** oli Britannian Kuninkaallisen laivaston 1755 vesillelaskettu 80-tykkinen kolmannen luokan linjalaiva.

## Valmistus
Alus tilattiin 12. heinäkuuta 1750 Deptfordin telakalta, missä köli laskettiin 29. elokuuta. Alus laskettiin vesille 21. lokakuuta 1755 ja valmistui 15. tammikuuta 1756. Aluksen valmistuskustannukset olivat 43&nbsp;974 puntaa 10 shillinkiä ja 3 pennyä sisältäen varustamisen.

## Palvelus
Alus otettiin palvelukseen lokakuussa 1755 päällikkönään Sir Piercy Brett läntiseen laivueeseen.

Alus poistettiin palveluksesta huhtikuussa 1802 ja se romutettiin heinäkuussa 1808.

## Lähteet
*

### Viitteet
Hangaslampi (Parkano)

**Hangaslampi**  on kuivatettu järvi Pirkanmaalla Parkanossa Kuivasjärven kylässä, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hangaslampi, joka on osa Vääräjoen valuma-aluetta, on nykyään ojitettua metsäistä suota.

## Maantietoa
Lampi on sijainnut loivassa painanteessa, joka on ollut lammen muotoinen. Lampi on ollut 650 metriä pitkä ja 400 metriä leveä. Se sijaitsi Hangasnevan itäreunalla ja sen laskuoja, jota kutsutaan nykyään Myllyluomaksi, lähtee sen kaakkoispäästä ja yhtyy Vääräjokeen hieman pohjoisempana. Lammen pohja on nykyään tiheästi ojitettua suota, joka kasvaa harvaa metsää. Myllyluoma laski aikaisemmin Matkuslampeen, mutta se on nykyään kuivatettu järvi.

## Historiaa
Vanhoissa pitäjänkartoissa, joita tehtiin Suomessa 1840–1870-luvuilla, järvet on kuvailtu hyvin. Parkanon pitäjänkartassa lammelle oli merkitty nimeksi "Hongaslampi", ja se oli sijoitettu avosuon itälaidalle. Sen laskuoja laski Matkuslampeen, mutta Liesilampi ei tuolloin vielä laskenut tähän laskuojaan. Kartassa lammen ohi kulki kävelypolku ja lammen luoteiskulmaan oli raivattu heinäniitty. Myös Myllyluoman varsi oli raivattu niitylle. Järvi oli silloin autio.

Vuonna 1848 entinen talollinen Gabriel Johansson Kuivasen maatilalta haku lupaa kuivattaa "Hangaslammi". Lupa saatiin jo 31.07.1848. Ei ole tarkkaa tietoa, milloin lampi on kuivatettu, mutta se tehtiin luultavasti varsin pian. Vuoden 1959 painetussa peruskartassa lampea ei enää ollut, mutta siinä ei myöskään ollut vielä ojiakaan. Vuoden 1985 peruskartassa suo-ojia oli jo runsaasti.

## Lähteet
HMS Chichester (1753)

**HMS Chichester** oli Britannian kuninkaallisen laivaston 1753 vesillelaskettu 70-tykkinen kolmannen luokan linjalaiva.

## Valmistus
Alus tilattiin 12. heinäkuuta 1750 Portsmouthin telakalta, missä köli laskettiin 28. heinäkuuta. Alus laskettiin vesille 4. kesäkuuta 1753 ja valmistui 14. tammikuuta 1756. Aluksen valmistuskustannukset olivat 22&nbsp;288 puntaa 7 shillinkiä ja 3 pennyä, minkä lisäksi tuli varustamiskustannuksia 5&nbsp;058 puntaa 4 shillinkiä ja 8 pennyä.

## Palvelus
Alus otettiin palvelukseen helmikuussa 1755 päällikkönään John Brett. Se lähti 11. toukokuuta täydennyksenä Boscawenille ja liittyi tammikuussa 1756 Osbornen johtamaan laivasto-osastoon. Alus valtasi 13. heinäkuuta 1757 takaisin 10-tykkisen sluupin 'HMS Merlinin*. Se valtasi 24. marraskuuta *HMS Sheernessin* kanssa 36-tykkisen *L'Abenakisen* ja 1. tammikuuta 1758 kaappari *L'Actifin''.

Alus sijoitettiin huhtikuussa 1783 vastaanottoalukseksi Plymouthiin, missä se romutettiin lokakuussa 1803.

## Lähteet
*

### Viitteet
Oranienbaumin sillanpääasema

**Oranienbaumin sillanpääasema** () oli Neuvostoliiton puna-armeijan toisen maailmansodan aikana hallussaan pitämä alue Oranienbaumin ympäristössä Suomenlahden eteläpuolella.

Saksalaisten hyökätessä kohti Leningradia syyskuussa 1941 rintama vakiintui linjalle Kirnu (ven. *Kernovo*) – Lupanova (*Lubanovo*) – Terenttilä (*Terentjevo*) – Joenkylä (*Bolšoje Gorlovo*) – Porsas (*Porzolovo*) – Pietarhovi. Neuvostojoukot pitivät sen pohjoispuolisen alueen hallussaan tammikuussa 1944 aloitettuun vastahyökkäykseen saakka. Oranienbaumin sillanpääasemalla oli suuri merkitys piiritetyn Leningradin puolustuksessa. Sen huolto tapahtui meritse ja talvisin Retusaaren kautta kulkenutta jäätietä pitkin. Sillanpääaseman puolustuslinjoilla on paljon sotamuistomerkkejä.

## Lähteet
HMS Culloden (1747)

**HMS Culloden** oli Britannian Kuninkaallisen laivaston 1770 vesillelaskettu 74-tykkinen kolmannen luokan linjalaiva.

## Valmistus
Alus tilattiin 31. joulukuuta 1744 Deptfordin telakalta, jossa rakennustöistä vastasi John Hollond. Sen köli laskettiin 23. toukokuuta 1745 ja alus laskettiin vesille 9. syyskuuta 1747. Alus valmistui 1. lokakuuta, jolloin sen valmistuskustannukset olivat varustettuna 34&nbsp;372 puntaa yksitoista shillinkiä ja viisi pennyä.

## Palvelus
Alus otettiin palvelukseen syyskuussa 1747 päällikkönään Francis Geary. Se liittyi seuraavana vuonna Warrenin laivasto-osastoon. Alus siirrettiin 22. marraskuuta 1748 tekemällä päätöksellä vartiolaivaksi, jolloin sen miehistössä oli vain 140 miestä. Vuonna 1749 aluksen päällikkönä oli Arthur Scott ja vuosina 1750-1752 Cotton Dent. Se oli Chathamissa vartiolaivana vuoteen 1751, jolloin se siirrettiin Sheernessiin. Alus poistettiin palveluksesta Chathamissa marraskuussa 1752.

Alus myytiin 29. kesäkuuta 1770.

## Lähteet
*

### Viitteet
HMS Namur (1756)

**HMS Namur** oli Britannian kuninkaallisen laivaston vuonna 1756 vesillelaskettu 90-tykkinen toisen luokan linjalaiva.

## Valmistus
Alus tilattiin 12. heinäkuuta 1750 Chathamin telakalta. Se laskettiin vesille 3. maaliskuuta 1756.

## Palvelus
Alus osallistui vuonna 1797 Cabo de São Vicenten taisteluun päällikkönään James Hawkins-Whitshed. Alus muutettiin 74-tykkiseksi vuonna 1805 poistamalla ylin tykkikansi, ja se siirrettiin vuonna 1807 satamapalvelukseen. Myöhemmin aluksen kapteenina toimi Jane Austenin veli Charles Austen. Alus romutettiin vuonna 1833.

## Lähteet
*

### Viitteet
HMS Princess Amelia (1757)

**HMS Princess Amelia** oli Britannian kuninkaallisen laivaston vuonna 1757 vesillelaskettu 80-tykkinen kolmannen luokan linjalaiva.

## Valmistus
Alus tilattiin 25. huhtikuuta 1751 Woolwichin telakalta nimellä *HMS Norfolk*. Se nimettiin 1. marraskuuta 1755 *HMS Princess Ameliaksi* ja laskettiin vesille 7. maaliskuuta 1757.

## Palvelus
Alus osallistui 1781 Doggermatalikon taisteluun päällikkönään Macartney. Alus lainattiin marraskuussa 1788 tullilaitokselle, jolloin se poistettiin alusluettelosta. Alus saapui 24. maaliskuuta 1818 Stangate Creekistä Sheernessiin. Amiraliteetti myi aluksen 11. kesäkuuta Mr. Snooksille 2&nbsp;160 punnalla.

## Lähteet
*

### Viitteet
Piirtoheinät

**Piirtoheinät** (*Rhynchospora*) on sarakasvien (Cyperaceae) heimoon kuuluva kasvisuku, johon kuuluu Suomessa kaksi luonnonvaraista lajia. Maailmanlaajuisesti sukuun kuuluu noin 250–350 lajia. Piirtoheinät ovat pieniä, ja niiden varret ovat karvattomia sekä kolmisärmäisiä. Suvun lajit ovat monivuotisia, vaikka niillä ei ole varsinaista juurakkoa, vaan sen sijaan talvehtimissilmu. Kukintona on kahdesta neljään pienehköä tähkää tai sarjamaista ryhmää. Suomessa tavattavat lajit ovat valkopiirtoheinä (*Rhynchospora alba*) ja sitä harvinaisempi ruskopiirtoheinä (*Rhynchospora fusca*).

## Lajeja
* *[[valkopiirtoheinä|Rhynchospora alba]]* – valkopiirtoheinä
* *[[Rhynchospora capitellata]]*
* *[[Rhynchospora colorata]]*
* *[[Rhynchospora corniculata]]*
* *[[ruskopiirtoheinä|Rhynchospora fusca]]* – ruskopiirtoheinä
* *[[Rhynchospora inundata]]*
* *[[Rhynchospora latifolia]]*

## Lähteet

## Aiheesta muualla
* Suomen Lajitietokeskus: Piirtoheinät (''Rhynchospora'')
* Den virtuella floran: ''Rhynchospora'' 
* ITIS: ''Rhynchospora'' 
* United States Department of Agriculture (USDA): ''Rhynchospora'' 
* Flora of China: ''Rhynchospora''
Diatsiini

**Diatsiinit** ovat orgaanisia yhdisteitä, joiden empiirinen kaava on C4H4N2. Diatsiinilla on kolme eri isomeerista muotoa.
* 1,2-diatsiini eli pyridatsiini, CAS-numero 289-80-5
* 1,3-diatsiini eli pyrimidiini, CAS-numero 289-95-2
* 1,4-diatsiini eli pyratsiini, CAS-numero 290-37-9

## Katso myös
* Atsiini eli pyridiini
* Triatsiinit
* Tetratsiinit

## Aiheesta muualla
* PubChem: Pyridazine 
* PubChem: Pyrimidine 
* PubChem: Pyrazine
Tetratsiini

**Tetratsiinit** ovat orgaanisia yhdisteitä, joiden empiirinen kaava on C2H2N4. Tetratsiinilla on kolme eri isomeerista muotoa.
* 1,2,3,4-tetratsiini, CAS-numero 290-42-6
* 1,2,3,5-tetratsiini, CAS-numero 592-59-6
* 1,2,4,5-tetratsiini, CAS-numero 290-96-0

## Katso myös
* Diatsiinit
* Triatsiinit

## Aiheesta muualla
* PubChem: 1,2,3,4-Tetrazine 
* PubChem: 1,2,3,5-Tetrazine 
* PubChem: 1,2,4,5-Tetrazine
Eino Tuompo

**Eino Tuompo** voi tarkoittaa seuraavia henkilöitä:

*Eino Tuompo (1902–1979), suomalainen eversti
*Eino Tuompo (1917–2012), suomalainen arkkitehti.
HMS Shrewsbury (1758)

**HMS Shrewsbury** oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.

## Valmistus

Alus tilattiin 28. lokakuuta 1755 70-tykkisenä kolmannen luokan linjalaivana Wellsiltä Deptfordista, missä köli laskettiin 14. tammikuuta 1756. Alus laskettiin vesille 23. helmikuuta 1758 ja valmistui 2. toukokuuta Deptfordin laivastontelakalla. Aluksen rungon valmistuskustannukset olivat 26&nbsp;285 puntaa 19 shillinkiä ja 3 pennyä, minkä lisäksi 9&nbsp;466 puntaa 12 shillinkiä ja 8 pennyä varustamisesta.

## Palvelus
Alus otettiin palvelukseen maaliskuussa 1758 päällikkönään Hugh Palliser ja se liitettiin Ansonin laivasto-osastoon. Alus upotti 12. syyskuuta 1758 *HMS Unicornin* ja *HMS Lizardin* kanssa Ranskan laivaston fregatin *La Calypson* Audiernenlahdella.

Rodney ilmoitti huhtikuussa 1782 aluksen olevan sopimaton palvelukseen. Alus oli laho ja miehistö upotti aluksensa 12. kesäkuuta 1783 Jamaikalla.

## Lähteet
*

### Viitteet
HMS Lenox (1758)

**HMS Lenox** oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.

## Valmistus

Alus tilattiin 17. marraskuuta 1755 70-tykkisenä kolmannen luokan linjalaivana Chathamin telakalta, missä köli laskettiin 8. huhtikuuta 1756. Alus laskettiin vesille 25. helmikuuta 1758 ja valmistui 26. toukokuuta. Aluksen valmistuskustannukset olivat 39&nbsp;295 puntaa 4 shillinkiä ja 5 pennyä, mikä sisälsi varustamisen.

## Palvelus
Alus otettiin palvelukseen maaliskuussa 1758 päällikkönään Francis Geary liitettynä Ansonin laivasto-osastoon. Helmikuussa 1759 aluksen päällikkönä oli Robert Jocelyn ja se oli kontra-amiraali Samuel Cornishin lippulaivana. Alus lähti 14. huhtikuuta Itä-Intiaan.

Alus poistettiin palveluksesta maaliskuussa 1783 ja on mahdollista, että se upotettiin aallonmurtajaksi 1784 ja nostettiin myöhemmin. Tämä on kuitenkin epätodennäköistä. Amiraliteetti määräsi aluksen romutettavaksi 2. huhtikuuta 1789 ja se romutettiin toukokuussa Plymouthissa.

## Lähteet
*

### Viitteet
HMS Mars (1759)

**HMS Mars** oli Britannian kuninkaallisen laivaston vuonna 1759 vesillelaskettu Dublin-luokan 74-tykkinen kolmannen luokan linjalaiva.

## Valmistus

Alus tilattiin 17. marraskuuta 1755 70-tykkisenä kolmannen luokan linjalaivana Woolwichin telakalta, missä köli laskettiin 1. toukokuuta 1756. Alus laskettiin vesille 15. maaliskuuta 1759 ja valmistui 12. huhtikuuta. Aluksen valmistuskustannukset olivat 30&nbsp;150 puntaa 7 shillinkiä ja 2 pennyä, mikä sisälsi varustamiskustannukset.

## Palvelus
Alus otettiin palvelukseen maaliskuussa 1759 päällikkönään James Young liitettynä Hawken laivasto-osastoon, jonka mukana se osallistui 20. marraskuuta Quiberoninlahden taisteluun.

Alus siirrettiin satamapalvelukseen 1772 ja se myytiin 17. elokuuta 1784.

## Lähteet
*

### Viitteet
HMS Resolution (1758)

**HMS Resolution** oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.

## Valmistus

Alus tilattiin 24. marraskuuta 1755 70-tykkisenä kolmannen luokan linjalaivana Birdiltä Northamista, missä köli laskettiin joulukuussa. Alus laskettiin vesille 14. joulukuuta 1758 ja valmistui 23. maaliskuuta 1759 Portsmouthissa. Aluksen valmistuskustannukset olivat 24&nbsp;750 puntaa 16 shillinkiä, minkä lisäksi varustamiskustannuksia 8&nbsp;505 puntaa 15 shillinkiä ja 1 penny.

## Palvelus
Alus otettiin palvelukseen vuonna 1759 päällikkönään Francis Geary. Alus oli kommodorialuksena 21. toukokuuta alkaen. Aluksen päälliköksi tuli 5. kesäkuuta Richard Norbury ja se oli kontra-amiraaliksi ylennetyn Gearyn lippulaivana Hawken komentamassa laivasto-osastossa. Heinäkuussa aluksen päällikkyyden vastaanotti Henry Speke.
 
Alus osallistui 20. marraskuuta 1759 Quiberoninlahden taisteluun. Se vastaanotti Ranskan laivaston *Formidablen* antautumisen. Yöllä nousseen myrskyn aikana alus ajautui matalikolle Four Shoalisa menettäen mastonsa ja lopulta upoten.

## Lähteet
*

### Viitteet
HMS Dublin (1757)

**HMS Dublin** oli Britannian kuninkaallisen laivaston vuonna 1757 vesillelaskettu Dublin-luokan 74-tykkinen kolmannen luokan linjalaiva.

## Valmistus

Alus tilattiin 26. elokuuta 1755 70-tykkisenä kolmannen luokan linjalaivana Deptfordin telakalta, missä köli laskettiin 18. marraskuuta 1755. Alus laskettiin vesille 6. toukokuuta 1757 ja valmistui 1. heinäkuuta. Aluksen valmistuskustannukset olivat 36&nbsp;590 puntaa 3 shillinkiä ja 1 dime, mikä sisälsi varustamisen.

## Palvelus
Alus otettiin palvelukseen huhtikuussa 1757 päällikkönään George Rodney.

Alus siirrettiin helmikuussa 1783 reserviin Plymouthissa, missä se romutettiin 13. toukokuuta 1784.

## Lähteet
*

### Viitteet
HMS Norfolk (1757)

**HMS Norfolk** oli Britannian kuninkaallisen laivaston vuonna 1757 vesillelaskettu Dublin-luokan 74-tykkinen kolmannen luokan linjalaiva.

## Valmistus

Alus tilattiin 26. elokuuta 1755 70-tykkisenä kolmannen luokan linjalaivana Deptfordin telakalta, missä köli laskettiin 18. marraskuuta 1755. Alus laskettiin vesille 28. joulukuuta 1757 ja valmistui 28. joulukuuta. Aluksen valmistuskustannukset olivat 36&nbsp;082 puntaa 17 shillinkiä ja 2 pennyä, mikä sisälsi varustamisen.

## Palvelus
Alus otettiin palvelukseen joulukuussa 1757 päällikkönään Piercy Brett. Alus kuului heinäkuussa Ansonin laivasto-osastoon väliaikaisena päällikkönään Sir John Bently ja lokakuussa aluksen päällikkönä oli Robert Hughes. Alus lähti 12. marraskuuta 1758 Tuulensuunnansaaristoon ja se oli Martiniquella tammikuussa 1759 ja Guadeloupella helmikuussa. Vuonna 1759 aluksen köli päällystettiin kuparilla Portsmouthissa.

Aluksen päällikkönä oli 1760 Hyde Parker ja se lähti 6. tammikuuta Itä-Intiaan. Kesäkuussa aluksen päällikkyyden vastaanotti Richard Kempenfelt, jolloin se oli kontra-amiraali Charles Stevensin lippulaivana. Alus osallistui Pondicherryn piiritykseen ja valtaukseen ja seuraavana vuonna Mahén valtaukseen.

Toukokuusta 1761 alkaen alus oli kontra-amiraali Samuel Cornishin lippulaivana ja se osallistui Manilan operaatioihin 23. syyskuuta - 5. lokakuuta 1762. Marraskuussa aluksen päälliköksi tuli George Curry ja se lähti kotimatkalle 21. lokakuuta 1763.

Alus tarkastettiin lokakuussa 1764, minkä tuloksena ei ilmoitettu korjaustarpeita. Alus romutettiin joulukuussa 1774 Portsmouthissa.

## Lähteet
*

### Viitteet
HMS Burford (1757)

**HMS Burford** oli Britannian kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva.

## Valmistus

Alus tilattiin 15. tammikuuta 1754 Chathamin telakalta, missä köli laskettiin 30. lokakuuta. Alus laskettiin vesille 5. toukokuuta 1757 ja valmistui 15. heinäkuuta. Aluksen valmistuskustannukset olivat 38&nbsp;118 puntaa 8 shillinkiä sisältäen varustamisen.

## Palvelus
Alus otettiin palvelukseen huhtikuussa 1757 päällikkönään James Young.

Alus myytiin 31. maaliskuuta 1785 Woolwichissa 1&nbsp;320 punnalla.

## Lähteet
*

### Viitteet
HMS Burford

**HMS Burford** on ollut kolmen Britannian kuninkaallisen laivaston aluksen nimenä:

*HMS Burford (1679), 70-tykkinen kolmannen luokan linjalaiva
*HMS Burford (1722), 70-tykkinen kolmannen luokan linjalaiva
*Burford-luokka, kolmen aluksen muodostama linjalaivaluokka
**HMS Burford (1757), Burford-luokan 70-tykkinen kolmannen luokan linjalaiva.
HMS Dorsetshire (1757)

**HMS Dorsetshire** oli Britannian kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva.

## Valmistus

Alus tilattiin joko 15. tai 19. tammikuuta 1754 Chathamin telakalta, missä köli laskettiin 22. kesäkuuta. Alus laskettiin vesille 13. joulukuuta 1757 ja valmistui 12. kesäkuuta 1758. Aluksen valmistuskustannukset olivat 21&nbsp;693 puntaa 19 shillinkiä ja 2,75 dimeä, minkä lisäksi varustamiskustannukset olivat 6&nbsp;728 puntaa 9 shillinkiä ja 3 dimeä.

## Palvelus
Alus otettiin palvelukseen tammikuussa 1758 päällikkönään Peter Denis. *Dorsetshire* ja *HMS Achilles* pakottivat 29. huhtikuuta 1758 Biskajanlahdella Ranskan laivaston 64-tykkisen linjalaivan *[[Raisonnable (1775)|Raisonnablen]]* antautumaan taistelun päätteeksi.

Alus romutettiin 22. maaliskuuta 1775 Chathamissa.

## Lähteet
*

### Viitteet
HMS Boyne (1766)

**HMS Boyne** oli Britannian kuninkaallisen laivaston vuonna 1766 vesillelaskettu Burford-luokan 70-tykkinen kolmannen luokan linjalaiva.

## Valmistus

Alus tilattiin 13. toukokuuta 1758 Plymouthin telakalta, missä köli laskettiin 9. elokuuta. Alus laskettiin vesille 31. toukokuuta 1766 ja valmistui 8. maaliskuuta 1771. Aluksen valmistuskustannukset olivat 29&nbsp;205 puntaa 5 shillinkiä ja 6 dimeä, minkä lisäksi varustamiskustannukset olivat 10&nbsp;541 puntaa 1 shillinki ja 1 dime.

## Palvelus
Alus otettiin palvelukseen lokakuussa 1770 päällikkönään Thomas Burnett Falklandin saarten retkikuntaan. Alus lähti 3. kesäkuuta 1771 Jamaikalle, mistä se määrättiin palaamaan kotiin seuraavana vuonna.

Alus varustettiin huhtikuussa 1773 vartiolaivaksi Plymouthissa ja uudelleen vuonna 1776. Alus oli vartiolaivana vuodet 1773 ja 1774. Alus oli 22. kesäkuuta 1773 laivastokatselmuksessa Spitheadissä.

Aluksen päällikkyyden vastaanotti 1774 Broderick Hartwell ja alus lähti 23. lokakuuta Pohjois-Amerikkaan, mistä se palasi Britteinsaarille maaliskuussa 1776. Vuonna 1777 aluksen päällikkönä oli Herbert Sawyer ja se palveli Kanaalin alueella, kunnes alus lähti 24. toukokuuta 1778 Tuulensuunnansaaristoon. Alus oli St. Lucialla 14.-15. joulukuuta 1778.

Alus osallistui Grenadan taisteluun 6. heinäkuuta 1779, jolloin sen miehistöstä sai surmansa 12 ja 30 haavoittui. Vuonna 1780 aluksen päällikkönä oli Charles Cotton, jonka alaisuudessa alus osallistui Martiniquen taisteluun 17. huhtikuuta ja St. Lucian kahakoihin 15. ja 19. toukokuuta.

Alus palasi marraskuussa Britteinsaarille, missä se poistettiin palveluksesta. Alus siirrettiin marras-joukukuussa reserviin Plymouthissa, missä se romutettiin toukokuussa 1783.

## Lähteet
*

### Viitteet